Държавен вестник, бр. 76, 2024 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  76
РАЗДЕЛ Б. ПРЕДУПРЕДИТЕЛНИ ЗНАЦИ 
ЗА ОПАСНОСТ ПРИ ПОДХОДИТЕ КЪМ 
КРЪСТОВИЩАТА
1. Пътни знаци
Предупредителните пътни знаци за опас­
ност при подходите към кръстовищата трябва 
да бъдат от модел Аa или модел Ab, описани 
в Приложение 1, раздел А.
2. Символи
Символите трябва са черни или тъмносини.
(а) По отношение на символа, който трябва 
да се постави върху знак Аа или Аb, се раз­
граничават следните случаи:
(i) Кръстовище, на което предимството е 
такова, каквото е предписано от общото пра­
вило за предимство, действащо в държавата: 
символът А 21а се използва с пътен знак Аа, 
а символът А 21b се използва с пътен знак Аb.
Символите A 21a и A 21b могат да бъдат 
заменени със символи, които показват по-ясно 
естеството на кръстовището, като например 
A 21c, A 21d, A 21e, A 21f и A 21g.
(ii) Кръстовище с път, по който участниците 
в движението трябва да пропуснат движещите 
се по пътя с предимство, се сигнализира със 
символа A 22а.
Символът A 22а може да бъде заменен със 
символ, който показва по-ясно естеството на 
кръстовището, като например A 22b и A 22c.
Тези символи могат да се използват на път 
само ако пътен знак B 1 или пътен знак B 2 
са поставени на пътя или пътищата, с които 
той образува кръстовището, за което се дава 
предупреждение, или ако тези пътища са та­
кива (например пътеки или неасфалтирани, 
черни пътища), че съгласно националното 
законодателство водачите, които ги използват, 
са длъжни да пропуснат другите участници 
в движението дори при липса на такива 
пътни знаци. Използването на тези символи 
на пътища, на които е поставен знак B 3, се 
ограничава до някои изключителни случаи.
(iii) Кръстовище с път, участници в движе­
нието по който трябва да бъдат пропуснати 
от другите участници.
Ако на кръстовището е поставен пътен 
знак „Пропусни движещите се по пътя с 
предимство“ B 1, се използва символът А 23.
Ако на кръстовището е поставен пътен знак 
„STOP“ B 2, използваният символ трябва да 
бъде A 24a или A 24b, в зависимост от това 
кой от тях съответства на модела на поста­
вения знак B 2.
Вместо пътен знак Аа с тези символи обаче 
може да се използва знак B 1 или B 2 в съот­
ветствие с член 10, параграф 6 от настоящата 
Конвенция.
(iv)  Кръгово кръстовище се сигнализира 
със символа A 25.
Когато движението се извършва отляво, 
посоката на стрелките трябва да е обратна.
(б) Ако движението на кръстовището се 
регулира със светлинен сигнал, може да се 
постави пътен знак Аa или Аb със символа 
A 16, описан в Приложение 1, раздел Б, за да 
допълни или замени пътните знаци, описани 
в настоящия раздел.
РАЗДЕЛ В. ЗНАЦИ, РЕГУЛИРАЩИ ПРЕ­
ДИМСТВОТО В ТЕСНИ ПЪТНИ УЧАСТЪЦИ
1. Пътен знак за пропускане на насрещно 
движещите се пътни превозни средства
Ако на тесен участък от пътя, където пре­
минаването е затруднено или невъзможно, 
движението се регулира и ако поради това, 
че водачите могат да виждат ясно цялата 
дължина на участъка както през нощта, така 
и през деня, това регулиране се извършва 
чрез даване на предимство на движението в 
една посока, а не чрез поставяне на светлин­
ни сигнали, като се поставя пътен знак B 5 
„Пропусни насрещно движещите се пътни 
превозни средства“, насочен към движението, 
което се осъществява без предимство. Този 
пътен знак означава, че навлизането в тесния 
участък е забранено, докато не е възможно да 
се премине през този участък, без да се нало­
жи насрещните превозни средства да спрат.
Пътният знак има формата на кръг, с бял 
или жълт фон и червена гранична ивица; стрел­
ката, сигнализираща посоката на движение с 
предимство, е черна, а тази, сигнализираща 
другата посока, е червена.
В държавите, където движението се из­
вършва отляво, положението на стрелките 
се променя.
2. Знак, указващ предимство пред насрещно­
то движение
За да се уведомят водачите, че на тесен 
участък от пътя имат предимство пред на­
срещно движещите се превозни средства, се 
използва пътен знак B 6.
Този знак е правоъгълен със син фон; 
стрелката, сочеща нагоре, е бяла, а другата 
стрелка – червена.
Когато движението се извършва отляво, 
разположението на стрелките трябва да бъде 
обърнато.
Когато се използва пътен знак B 6 на пътя, 
в другия край на тесния участък се поставя 
пътен знак B 5 за движението в обратна посока.
Приложение 3
ПЪТНИ ЗНАЦИ 
ЗА ЖЕЛЕЗОПЪТНИ ПРЕЛЕЗИ
РАЗДЕЛ А. ПРЕДУПРЕДИТЕЛНИ ПЪТ­
НИ ЗНАЦИ ЗА ОПАСНОСТ
Пътният знак, който трябва да се използва, 
е знак Аа или знак Аb, описан в Приложение 1, 
раздел А. По отношение на символа, който 
трябва да се постави върху знака, се разгра­
ничават следните случаи:
(а) Със символа А 26 се сигнализират же­
лезопътни прелези с бариери или с шахматно